***300: A orixe dun imperio***, (en inglés: *300: Rise of an Empire*), é un filme épico estadounidense de 2014 dirixido por Noam Murro, secuela do filme de 2007 *300*, que acontece antes, durante e despois dos sucesos que aparecían nesa película e mais cunha reconstrución ficticia da batalla de Salamina. Baséase na novela gráfica inédita de Frank Miller, *Xerxes*. O director do filme orixinal, Zack Snyder, traballou como guionista e produtor desta volta.

Eva Green, a protagonista feminina de *300:Rise of an Empire*
No repartimento figuran Lena Headey, Rodrigo Santoro, David Wenham e Andrew Tiernan que repiten os papeis que tiñan no filme orixinal, xunto con Sullivan Stapleton, Eva Green, Hans Matheson, Callan Mulvey e Jack O'Connell. A súa estrea comercial, en 3D e IMAX 3D foi o 7 de marzo de 2014. O compositor da música do filme foi Junkie XL.

Sinopse
-------

Gorgo (Lena Headey), raíña de Esparta, cóntalles aos seus homes da batalla de Maratón, na que o rei Darío I (Yigal Naor) de Persia morreu a mans do xeneral Temístocles (Sullivan Stapleton) de Atenas, o seu fillo Xerxes (Rodrigo Santoro), presenza a agonía de seu pai e antes de morrer este dálle o consello de non continuar a guerra, xa que "só os deuses poden derrotar os gregos". A comandante da frota de Darío Artemisia (Eva Green), consola a Xerxes afirmando que as derradeiras palabras de Darío eran un desafío, se como rei non pode derrotar os gregos, terá que o facer como deus e emprende unha viaxe ao longo do deserto ata que chega a unha cova onde se baña nun líquido áureo, emerxendo o Deus-rei, cumprida a súa misión volve a Persia e declara a guerra a Grecia. Mentres as forzas de Xerxes avanzan cara ás Termópilas, Temístocles reúnese co consello e convénceos para que lle subministren unha frota para se enfrontar cos persas no mar e logo marcha para Esparta para pedirlle axuda ao rei Leónidas, alí Dilios (David Wenham) infórmalle que o rei está consultando o oráculo, e que Gorgo é reticente a porse do lado dos gregos. Temístocles entón fala co seu vello amigo Escila (Callan Mulvey) polo que coñece que Artemisa é grega de nacenza pero que se pasou aos persas logo que soldados gregos mataran os seus pais e violárana cando era unha nena, e que conquistou o seu lugar como comandante naval tras matar desapiadamente a varios dos inimigos de Darío.

Temístocles conduce os seus homes, entre eles Escilas, o fillo deste Calisto (Jack O'Connell) e a man dereita de Temístocles Esquilo (Hans Matheson) ao mar Exeo, dirixen os seus navíos contra dos barcos persas e cargan contra eles, matando moitos soldados antes de retirarse, o mesmo acontece o día seguinte, impresionada co labor de Temístocles, Artemisa sedúceo e ofrécelle un posto no seu exército, o que el rexeita e polo que ela xura vinganza.

Soldados persas enchen o mar de alcatrán e homes con bombas infíltranse nos barcos gregos, Artemisa e os seus homes lanzan fachos e frechas ardendo para que exploten, pero Temístocles mata un dos soldados, que cae no alcatrán levando un facho, o que causa que navíos das dúas frotas exploten. Por causa da explosión Temítocles cae ao mar e case afoga pero Calisto logra rescatalo. Artemisa e as súas forzas retíranse ao crelo morto.

A Temístocles chéganlle as novas que Xerxes matou a Leónidas e os seus 300 e volve a Atenas para coñecer por medio de Efialtes (Andrew Tiernan), o espartano traidor, os plans de Xerxes para atacar Atenas.

Elenco
------

* Sullivan Stapleton como Temístocles
* Eva Green como Artemisia
	+ Caitlin Carmichael como Artemisia aos oito anos
	+ Jade Chynoweth como Artemisia aos trece anos
* Lena Headey como a raíña Gorgo
* Rodrigo Santoro como Xerxes
* Jack O'Connell como Calisto
* Hans Matheson como Esquilo
* Callan Mulvey como Escilas
* David Wenham como Dilios
* Andrew Tiernan como Efialtes
* Yigal Naor como Darío I
* Andrew Pleavin como Daxos
* Ben Turner como o xeneral Artafernes
* Ashraf Barhom como o xeneral Bandari
* Christopher Sciueref como o xeneral Kashani
* Gerard Butler como o rei Leónidas (metraxe de arquivo)
* Michael Fassbender como Estelios (metraxe de arquivo)

Produción
---------

En xuño de 2008 os produtores Gianni Nunnari, Mark Canton e Bernie Goldmann deron a coñecer que comezaran a traballar nunha secuela do filme *300*. e Legendary Pictures anunciou que Frank Miller, o autor da novela gráfica na que se baseaba a película, estaba a escribir unha secuela dela, e que Zack Snyder, o director de *300*, estaba interesado en dirixir a adaptación, pero ao final optou por traballar en *O home de aceiro*.. Elixiuse logo a Noam Murro como director mentres Snyder mantiña un posto como produtor. O argumento do filme íase centrar no grego Temístocles interpretado polo actor australiano Sullivan Stapleton.

Durante a preprodución o filme levaba o título de *300: Battle of Artemisium*; e en setembro de 2012 recibiu o seu título definitivo, *300: Rise of an Empire*. A filmación principiou a primeiros do mes de xullo de 2012 nos estudios Nu Boyana Film en Sofía, (Bulgaria). A estrea foi o 5 de marzo de 2014 no TCL Chinese Theatre e a explotación comercial comezou o 7 dese mes.

Recepción
---------

*300: Rise of an Empire* recibiu críticas variadas, así no agregador especializado Rotten Tomatoes, o filme conta cunha avaliación do 43%, cunha puntuación media de 4,9/10, baseado en datos de 136 críticos, e amosa o consenso que pese á boa interpretación de Eva Green é un paso atrás do filme predecesor Noutro agregador Metacritic conta cunha puntuación de 47/100 baseado en datos de 30 críticos.

Todd Gilchrist de *The Wrap* deulle ao filme unha crítica negativa Todd McCarthy de *The Hollywood Reporter* tamén lle deu unha crítica negativa  Scott Foundas de *Variety* deulle unha crítica positiva, entretido que funciona ben, pero sen as resonancias míticas que tiña *300*" Kyle Smith of the *New York Post* deulle dúas estrelas e medio sobre catro, relacionando o filme con *Conan the Barbarian*." Richard Roeper deulle catro estrelas e media sobre cinco, afirmando que é unha gran produción brillantemente feita James Rocchi de Film.com deulle unha puntuación de 0 sobre 10, afirmando que era unha broma en 3D."

Notas
-----

1. ↑  Schaefer, Sandy. "First Look At ’300′ Prequel Comic Book". *ScreenRant*. Consultado o February 1, 2013.
2. ↑  Sitterson, Aubrey. "Comic-Con 2011: Xerxes Is Now 300: Battle of Artemisia". *UGO Networks*. Arquivado dende o orixinal o 19 de febreiro de 2013. Consultado o 1 de febreiro de 2013.
3. ↑  "Junkie XL score composer for 300: Rise of an Empire". 300themovie.com. Consultado o 15 de agosto de 2013.
4. ↑  "*300: RISE OF AN EMPIRE* (15)". *Warner Bros.* British Board of Film Classification. 13 de xaneiro de 2014. Arquivado dende o orixinal o 07 de marzo de 2014. Consultado o 09 de marzo de 2014.
5. 1 2  "300: Rise of An Empire (2014)". Box Office Mojo. Consultado o 9 de marzo de 2014.
6. ↑  sincroguia-tv.expansion.com (ed.). "300: A orixe dun imperio. Programación TV". Consultado o 13 de abril de 2014.
7. ↑  "Rodrigo Santoro Back For 300 Sequel?". Empireonline.com. Consultado o 15 de agosto de 2013.
8. ↑  "300: Rise of an Empire and All You Need is Kill Pushed Back". ComingSoon. Arquivado dende o orixinal o 07 de xuño de 2013. Consultado o 09 de marzo de 2014.
9. ↑  "IMAX and Warner Bros. Partner to Bring 20 New Pictures to IMAX® Theatres". IMAX. Arquivado dende o orixinal o 18 de novembro de 2012. Consultado o 5 de novembro de 2012.
10. ↑  "Junkie XL Scoring ’300: Rise of an Empire’". Filmmusicreporter.com. Consultado o 15 de agosto de 2013.
11. 1 2  Scott Foundas Chief Film Critic @foundasonfilm (3 de marzo de 2014). "’300: Rise of an Empire’ Review: Eva Green Stars in Entertaining Sequel". Variety. Consultado o 8 de marzo de 2014.
12. ↑  Frosty (25 de xuño de 2008). "Producers Mark Canton, Gianni Nunnari and Bernie Goldmann Exclusive Video Interview". *Collider.com*. Arquivado dende o orixinal o 28 de xuño de 2008. Consultado o 09 de marzo de 2014.
13. ↑  Garrett, Diane (29 de xuño de 2008). "New *300* rallies troops". *Variety* (Reed Business Information). Arquivado dende o orixinal o 03 de xullo de 2008. Consultado o 30 de xuño de 2008.
14. ↑  Mike Fleming (27 de xuño de 2011). "'Xerxes' Pic Down To Noam Murro And Jaume Collett-Serra For '300' Spinoff". *Deadline Hollywood*. Consultado o 27 de xuño de 2011.
15. ↑  "'300' The Prequel: Meet The New Xerxes". *Moviepilot.com*. 8 de febreiro de 2012. Arquivado dende o orixinal o 07 de febreiro de 2012. Consultado o 9 de febreiro de 2012.
16. ↑  "300 Follow-Up Gets Official Title | Movie News | Empire". Empireonline.com. Consultado o October 8, 2012.
17. ↑  Kit, Borys (13 de setembro de 2012). "Warner Bros. Gives '300' Sequel a New Title". *The Hollywood Reporter*. Consultado o 13 de setembro de 2012.
18. ↑  "A James Bond girl arrives in Bulgaria". *EuroPost*. 13 de xullo de 2012. Arquivado dende o orixinal o 02 de febreiro de 2014. Consultado o 16 de xullo de 2012.
19. ↑  Johns, Nikara (5 de marzo de 2014). "‘Unapologetic,’ ‘Strong’ Female Leads Praised at ’300: Rise of an Empire’ Premiere". *Variety*. Consultado o 7 de marzo de 2014.
20. ↑  "300: Rise of an Empire (2014)". *Rotten Tomatoes*. Consultado o 4 de marzo de 2014.
21. ↑  "300: Rise of an Empire". *Metacritic*. Consultado o 4 de marzo de 2014.
22. ↑  "'300: Rise of An Empire' Review: More of the Same, But Slightly Less". TheWrap. 3 de marzo de 2014. Consultado o 8 de marzo de 2014.
23. ↑  "300: Rise of an Empire: Film Review". The Hollywood Reporter. 3 de marzo de 2014. Consultado o 8 de marzo de 2014.
24. ↑  Smith, Kyle (26 de febreiro de 2014). "March into battle with ‘300: Rise of an Empire’ | New York Post". Nypost.com. Consultado o 8 de marzo de 2014.
25. ↑  "300: Rise of an Empire" Review". RichardRoeper.com. Arquivado dende o orixinal o 11 de marzo de 2014. Consultado o 8 de marzo de 2014.
26. ↑  The 100 Best Movie Scenes of 2013. "Review: ’300: Rise Of An Empire’". Film.com. Consultado o 8 de marzo de 2014.

Véxase tamén
------------

### Ligazóns externas

* Web oficial *(en inglés)*

* Portal:Cine
* Portal:Estados Unidos de América
* Portal:Grecia antiga

|  |  |
| --- | --- |
| Control de autoridades | 
* Wd: Q400332
* WorldCat
* VIAF: 307323224
* Allmovie: v545646
* AlloCiné: 181022
* Box Office Mojo: 300sequel
* CineRessources: 122522
* FilmAffinity: 431305
* GND: 104981357X
* IMDb: tt1253863
* LUMIERE: 46837
* Metacritic: 300-rise-of-an-empire
* OFDb: 250221
* OMDB: 41147
* Rotten Tomatoes: 300\_rise\_of\_an\_empire
* Synchronkartei: 27651
* TheNumbers: 300-Rise-of-an-Empire
* TMDb: 53182
* TVcom: 300-rise-of-an-empire
* TVGuide: 551917

 |